
Către




Biroul Permanent al Camerei Deputaţilor
Vă înaintăm, alăturat, raportul comun suplimentar asupra proiectului de Lege privind construcţia şi modernizarea clădirilor destinate unităţilor de educaţie timpurie antepreşcolară, trimis Comisiei pentru administraţie publică, amenajarea teritoriului şi echilibru ecologic şi Comisiei pentru învăţământ, ştiinţă, tineret şi sport, în vederea unei noi examinări şi depunerii unui nou raport, cu adresa nr. PLx 735/2011/2013 din 6 martie 2013.

	PREŞEDINTE,


	        PREŞEDINTE,

	ANGEL TÎLVĂR
	               MARIN ALMĂJANU


	COMISIA PENTRU ÎNVĂŢĂMÂNT, ŞTIINŢĂ, TINERET ŞI SPORT

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	
	
	Bucureşti,
	18.06.2013

	Nr.
	29/66
	Nr.
	26/100


RA PORT COMUN SUPLIMENTAR
asupra proiectului de Lege privind construcţia şi modernizarea clădirilor destinate unităţilor de educaţie timpurie antepreşcolară

În şedinţa Plenului Camerei Deputaţilor din ziua de marţi, 5 martie 2013, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege privind construcţia şi modernizarea clădirilor destinate unităţilor de educaţie timpurie antepreşcolară (PL.x735/2011/2013) Comisiei pentru administraţie publică, amenajarea teritoriului şi echilibru ecologic şi Comisiei pentru învăţământ, ştiinţă, tineret şi sport în vederea reexaminării şi depunerii unui nou raport.

Pentru acest proiect de lege s-a întocmit raportul comun din data de 4.10.2012 înregistrat la Comisia pentru administraţie publică, amenajarea teritoriului şi echilibru ecologic cu nr.26/599, iar la Comisia pentru învăţământ, ştiinţă, tineret şi sport înregistrat cu nr.29/283 prin care s-a propus respingerea proiectului de lege.


La întocmirea prezentului raport comun suplimentar, Comisiile au avut în vedere: 
· avizul favorabil al Consiliului Legislativ (nr.813/18.07.2011)
· avizul negativ al Comisiei juridice, de disciplină şi imunităţi (nr.31/1191/20.12.2011)
· avizul negativ al Comisiei pentru buget, finanţe şi bănci (nr.22/583/19.12.2011)

Proiectul de lege a fost adoptat de Senat în şedinţa din 28 noiembrie 2011 în condiţiile articolului 75 alineatul (2) teza a III-a din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Proiectul de lege are ca obiect de reglementare stabilirea cadrului general privind construcţia şi modernizarea clădirilor destinate unităţilor de educaţie timpurie antepreşcolară. 

Potrivit proiectului, finanţarea cheltuielilor necesare construcţiei şi modernizării acestor clădiri se asigură din alocaţii de la bugetul de stat, prin bugetul Ministerului Dezvoltării Regionale şi Administraţiei Publice în cuantum de 30%, de la bugetele locale şi/sau din alte surse legal constituite în cuantum de 30% şi din fonduri atrase de la investitori privaţi în cuantum de 40%.
        În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate. 
Membrii Comisiei pentru învăţământ, ştiinţă, tineret şi sport au reexaminat proiectul de lege în şedinţa din 28 mai 2013.

Din numărul total de 29 membri ai Comisiei au participat la dezbateri 19 deputaţi.

La dezbaterile Comisiei pentru învăţământ, ştiinţă, tineret şi sport a participat, în conformitate cu dispoziţiile art.54 şi 55 din Regulamentul Camerei Deputaţilor, republicat, Gheorghe Kiraly – secretar de stat în cadrul Ministerul Educaţiei Naţionale.
Membrii Comisiei pentru administraţie publică, amenajarea teritoriului şi echilibru ecologic au reexaminat proiectul de lege în şedinţa din 18 iunie 2013.

Din numărul total de 33 membri ai Comisiei au participat la dezbateri 30 deputaţi.

La dezbaterile Comisiei pentru administraţie publică, amenajarea teritoriului şi echilibru ecologic au participat, în conformitate cu dispoziţiile art.54 şi 55 din Regulamentul Camerei Deputaţilor, republicat, Ion Ghizdeanu – secretar de stat, Marius Răduţ – expert şi Diana Munteanu - expert în cadrul Ministerului Finanţelor Publice şi Constantin Mateescu - consilier în cadrul Ministerul Educaţiei Naţionale.

În urma dezbaterilor, membrii celor două comisii au hotărât, cu majoritate de voturi (8 voturi împotrivă şi 1 abţinere), menţinerea raportului de respingere a proiectului de lege privind construcţia şi modernizarea clădirilor destinate unităţilor de educaţie timpurie antepreşcolară din următoarele considerente: 


- nu sunt prevăzute sursele de finanţare necesare aplicării măsurilor propuse, deşi iniţiativa are implicaţii asupra bugetului de stat şi asupra bugetelor locale, încălcându-se astfel prevederile art. 138 alin. (5) din Constituţia României, republicată, şi cele ale Legii nr. 500/2002 privind finanţele publice locale, cu modificările ulterioare;


- bunurile din domeniul public sunt inalienabile, insesizabile şi imprescriptibile, motiv pentru care nu pot fi înstrăinate, ci doar concesionate sau închiriate; nu este precizată autoritatea căreia îi sunt transmise terenurile/clădirile destinate unităţilor de educaţie timpurie antepreşcolară şi perioada pentru care se realizează această transmitere;


- autorităţile administraţiei publice nu pot participa cu bunuri din domeniul public la iniţierea şi dezvoltarea unor proiecte de parteneriat public-privat deoarece s-ar încălca prevederile art. 136 alin. (2) din Constituţia României, republicată;


- nu se stabileşte cine finanţează procentul de 40% în situaţia în care nu există investitori privaţi interesaţi pentru construirea şi modernizarea unităţilor de educaţie timpurie antepreşcolară.


În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,
	PREŞEDINTE,

	ANGEL TÎLVĂR
	MARIN ALMĂJANU


	SECRETAR,
	SECRETAR,

	VICTOR CRISTEA
	ION MARCEL CIOLACU


	Consilier, Ioana Florina Mînzu
	Consilier, Roxana Feraru

